Document ID: 31995R0902

KOMISSION ASETUS (EY) N:o 902/95,
annettu 24 päivänä huhtikuuta 1995,
tavaroiden luokittelusta 31 päivänä joulukuuta 1987 voimassa olleeseen yhteisen tullitariffin nimikkeistöön annettujen tiettyjen asetusten kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), sellaisena kuin se on viimeksi muutettuna asetuksella (EY) N:o 3115/94 (2), ja erityisesti sen 9 artiklan,
sekä katsoo, että
yhteisestä tullitariffista 28 päivänä kesäkuuta 1968 annetulla neuvoston asetuksella (ETY) N:o 950/68 (3), joka on kumottu asetuksella (ETY) N:o 2658/87, on otettu käyttöön yhteisen tullitariffin nimikkeistö, joka perustuu 15 päivänä joulukuuta 1950 tehtyyn tavaroiden sijoittelua tullitariffien nimikkeisiin koskevaan yleissopimukseen,
komissio on antanut yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69 (4), joka on kumottu asetuksella (ETY) N:o 2658/87, perusteella useita asetuksia tavaroiden luokittelusta yhteisen tullitariffin nimikkeistöön,
tietyt näistä asetuksista ovat tulleet tarpeettomiksi erityisesti sellaisten muutosten seurauksena, jotka ovat aiheutuneet 15 päivänä joulukuuta 1950 tehtyyn yleissopimukseen perustuvan yhteisen tullitariffin korvaamisesta yhdistetyllä nimikkeistöllä; selvyyden ja oikeudellisen varmuuden vuoksi olisi kyseiset asetukset kumottava muodollisesti,
tämän asetuksen säännökset ovat tullikoodeksikomitean tariffi- ja tilastonimikkeistöosaston lausunnon mukaiset,
ON ANTANUT TÄMÄN ASETUKSEN:
1 artikla
Kumotaan liitteessä luetellut asetukset.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä huhtikuuta 1995.

Labels: 3
19